Ամենակարևորն այդ իրավիճակում հավասարակշռությունը չկորցնելն է, սառնասրտորեն ճշգրիտ որոշումներ կայացնելը: Հետախուզական խմբի հրամանատարը և խմբի անդամները պետք է յուրահատուկ պատրաստություն անցած լինեն: Առօրյայում մենք հաճախ չգիտենք՝ ինչի ենք ընդունակ, միայն ծայրահեղ իրավիճակներում է, որ դրսևորվում է մարդու իրական «ես»-ը: Պատրա՞ստ ես կյանքդ տալու ընկերոջդ համար: Պատերազմը ցույց է տալիս քո և ընկերներիդ էությունը՝ ով ինչի է ընդունակ: Մենք այդ օրերին ասես մի մարդ լինեինք: Վտանգի դեպքում անվարան կրծքով ծածկում էինք մեկս մյուսին: Մարտական իրավիճակների առաջացրած ադրենալինը պահպանվում է նաև հետո՝ առօրյա կյանքում: Այդ օրերից հետո հոգնելն ի՞նչ է, չգիտեմ: Կարող եմ մի քանի օր չքնել, չուտել, անդադար աշխատել: